1972. aasta magnettormid
1972. aasta magnettormid olid 1972. aasta augustis aset leidnud intensiivsete magnettormide seeria. Magnettormid toimusid 1972. aasta augusti esimeses pooles, 20. Päikese aktiivsustsükli ajal. Torme peetakse nende tugevuse poolest võrreldavaks Carringtoni sündmusega. Magnettorme põhjustasid augusti esimese nädala jooksul aset leidnud leidnud Päikese loited, millest kõige tugevam toimus 4. augustil. Tegu oli ülitugeva X-klassi loitega ja sellest lähtuv laetud osakeste voog jõudis Päikeselt Maale 14,6 tunniga, mis on teadaolevalt kiireim päikesetuule liikumiskiirus, mida teadlased on iial mõõtnud.